CELEX: 52008DP0114
Language: da
Date: 2008-04-10 00:00:00
Title: Den Europæiske Fond for Tilpasning til Globaliseringen #Europa-Parlamentets beslutning af 10. april 2008 om forslag til Europa-Parlamentets og Rådets afgørelse om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (KOM(2008)0094 — C6-0085/2008 — 2008/2043(ACI))

15.10.2009   
            
            
               DA
            
            
               Den Europæiske Unions Tidende
            
            
               CE 247/75
            
         Torsdag, den 10. april 2008Den Europæiske Fond for Tilpasning til Globaliseringen
   P6_TA(2008)0114
   Europa-Parlamentets beslutning af 10. april 2008 om forslag til Europa-Parlamentets og Rådets afgørelse om anvendelse af Den Europæiske Fond for Tilpasning til Globaliseringen i henhold til punkt28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (KOM(2008)0094 — C6-0085/2008 — 2008/2043(ACI))
   2009/C 247 E/16
   
      Europa-Parlamentet,
   der henviser til Kommissionens forslag til Europa-Parlamentet og Rådet (KOM(2008)0094 — C6-0085/2008),
   der henviser til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   der henviser til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2),
   der henviser til betænkning fra Budgetudvalget (A6-0083/2008),
   
               A.
            
            
               der henviser til, at Den Europæiske Union har oprettet passende lovgivningsmæssige og budgetmæssige instrumenter med henblik på at yde supplerende støtte til arbejdstagere, der er ramt af følgerne af større strukturændringer i verdenshandelsmønstrene, med det formål at reintegrere dem på arbejdsmarkedet,
            
         
               B.
            
            
               der henviser til, at Den Europæiske Unions finansielle bistand til arbejdstagere, der er blevet arbejdsløse som følge af strukturændringer, bør være dynamisk og tilvejebringes så hurtigt og effektivt som muligt,
            
         
               C.
            
            
               der henviser til, at Malta og Portugal med skrivelser af 12. september 2007 og 9. oktober 2007 har anmodet om støtte i forbindelse med afskedigelser inden for tekstilindustrien i Malta og automobilsektoren i Portugal (3),
            
         
               1.
            
            
               anmoder de involverede institutioner om at tage de nødvendige skridt til at fremskynde anvendelsen af fonden;
            
         
               2.
            
            
               understreger, at det har sine tvivl, for så vidt angår arten af de foranstaltninger, der finansieres fra fonden med henblik på at nedbringe antallet af arbejdsløse; anmoder Kommissionen om i samarbejde med de portugisiske myndigheder nøje at overvåge situationen i forhold til bestemmelserne i artikel 3, stk. 2, i forordning (EF) nr. 1927/2006 og aflægge beretning for de lovgivende myndigheder og budgetmyndighederne;
            
         
               3.
            
            
               godkender afgørelsen, der er vedføjet som bilag;
            
         
               4.
            
            
               pålægger sin formand at undertegne afgørelsen sammen med formanden for Rådet og drage omsorg for, at den offentliggøres i Den Europæiske Unions Tidende;
            
         
               5.
            
            
               pålægger sin formand at sende denne beslutning sammen med bilaget til Rådet og Kommissionen.
            
         
      (1)  EUT C 139 af 14.6.2006, s. 1. Ændret ved Europa-Parlamentets og Rådets afgørelse 2008/29/EF (EUT L 6 af 10.1.2008, s. 7).
   
      (2)  EUT L 406 af 30.12.2006, s. 1.
   
      (3)  Ansøgning EGF/2007/008 og EGF/2007/010.
   
      Torsdag, den 10. april 2008BILAG
      EUROPA-PARLAMENTETS OG RÅDETS AFGØRELSE
      af 10. april 2008
      om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning
      EUROPA-PARLAMENTET OG RÅDET FOR DEN EUROPÆISKE UNION HAR —
      under henvisning til traktaten om oprettelse af Det Europæiske Fællesskab,
      under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
      under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
      under henvisning til forslag fra Kommissionen,
      ud fra følgende betragtninger:
      
                  (1)
               
               
                  Den Europæiske Fond for Tilpasning til Globaliseringen, i det følgende benævnt »fonden«, blev oprettet med henblik på at yde supplerende støtte til afskedigede arbejdstagere, som er ramt af konsekvenserne af gennemgribende strukturelle ændringer i verdens handelsmønstre, med det formål at reintegrere dem på arbejdsmarkedet.
               
            
                  (2)
               
               
                  Den interinstitutionelle aftale af 17. maj 2006 giver mulighed for at anvende fonden inden for et årligt loft på 500 mio. EUR.
               
            
                  (3)
               
               
                  Malta indgav den 12. september 2007 en ansøgning om at anvende fonden på grund af afskedigelser i tekstilsektoren, særlig til arbejdstagere, der er afskediget af VF (Malta) Ltd og Bortex Clothing Ind Co Ltd. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006.
               
            
                  (4)
               
               
                  Portugal indgav den 9. oktober 2007 en ansøgning om at anvende fonden på grund af afskedigelser i automobilsektoren, særlig til arbejdstagere, der er afskediget af Opel i Azambuja, Alcoa Fujikura i Seixal og Johnson Controls i Portalegre. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006.
               
            
                  (5)
               
               
                  Fonden bør derfor anvendes til yde et finansielt bidrag til ansøgningerne.
               
            TRUFFET FØLGENDE AFGØRELSE:
      Artikel 1
      I forbindelse med Den Europæiske Unions almindelige budget for regnskabsåret 2008 anvendes Den Europæiske Fond for Tilpasning til Globaliseringen, således at et beløb på 3 106 882 EUR kan stilles til rådighed i form af forpligtelses- og betalingsbevillinger.
      Artikel 2
      Denne afgørelse offentliggøres i Den Europæiske Unions Tidende.
      
         Udfærdiget i Bruxelles, den 10. april 2008.
         
            
               På Europa-Parlamentets vegne
            
            
               formanden
            
         
         
            
               På Rådets vegne
            
            
               formanden
            
         
      
      
         (1)  EUT C 139 af 14.6.2006, s. 1. Ændret ved Europa-Parlamentets og Rådets afgørelse 2008/29/EF (EUT L 6 af 10.1.2008, s. 7).
      
         (2)  EUT L 406 af 30.12.2006, s. 1.